  Виталий Пронин Быдӟым Вормонлы 75 ар тырмон аре «Удмурт дунне» газет ортчытӥз ожлы сӥзем 3 люкетъем викторина. Яр ёросысь колхозникъёс Ижевск—Балезино чугун сюресэз лэсьтонын. 1942-тӥ яке 1943-тӥ ар.Шор кун архивлэн сайтысьтыз12-тӥ номерысь юанъёс: 1. Кӧня адямизэ оже келяз Удмуртия? Шаерысьтымы кӧня мурт Совето Союзлэн Героез луиз? 364 сюрслэсь ятыр адямиез келяз Удмуртия оже. Удмуртиысь Военной комиссариатлэн ивортэмезъя, война вакытэ Горд Армие 235 сюрс пала адями сюриз. Удмуртиысь архивъёслэн сайтсы ивортэмъя, Совето Союзлэн Героез луиз 98 мурт, военной комиссариат шуэ: 104 адями. 2. Ижын будэм пияш Совето Союзлэн кык полэс Героез луиз. Кӧня солы арес вал? Евгений Кунгурцев, 24 арес. 3. Одӥгез улосчимы 18 аресказ ини Совето Союзлэн Героез луиз. Вадим Сивков. 4. Орловско-Курской ожмаськон дыръя со Н. Гастеллолэсь адӟем кариз. Аркадий Черезов. 5. Мар кылдытэмын война вакытэ шаерысьтымы колхозникъёслэн уксёенызы? «Колхозник Удмуртии» танковой колонна, келямын Сталинградэ. 6. 1943-тӥ арын усьтэмын кема курадӟыса лэсьтэм сюрес. Мар кузьда со? Ижевск — Балезино чугун сюреслэн кузьдалаез 146 иськем. 7. Удмуртиысь одӥгез гинэ фронтовик 3 пол пусъемын Горд Знамя орденэн, Суворовлэн 3-тӥ степенё орденэныз, Александр Невскийлэн орденэныз, Отечественной войналэн 2-тӥ степенё орденэныз. Аркадий Веретенников. 8. Кызьы немецъёс нималлязы Н. Ульяненколэн авиа-полказ ожмаськись нылкышноосты? «Ночные ведьмы». 9. Кинлы синпелет пуктэмын Можга ёросысь Сюга гуртэ? Сидоров агай-вынъёслы. 10. Совето Союзысь туж тодмо партизан. Александр Сабуров. 11. Глазовысь военной комиссар пыриськиз рейхстагез басьтонэ, 1945-тӥ арын со Горд площадетӥ парадэн ортчиз. Анатолий Рубленко. 12. Кыӵе дивизилэсь ожмаськон сюрессэ «Ньыль ар шинелен» книгаяз гожтӥз удмурт писатель М. Лямин? 357-тӥ стрелковой дивизилэсь. 13. Быдӟым ожын подвигъёсыз понна солы 1993-тӥ арын Россилэн Героез ним сётэмын. Александр Никулин. 14. Кытын вордскизы асьмелэн нырысетӥ Геройёсмы В. Пислегин ноП. Кирьянов? В. Пислегин вордӥськиз Ува ёросысь Пуштовай гуртын, П. Кирьянов вордӥськиз Каракулино ёросысь Ижболдино гуртын. 15. Кытын, кыӵе операция дыръя бырыны шедиз Глазовысь Т. Барамзина? Быриз Белоруссиысь Минской областьысь Пекалино гурт вӧзын Минской операция дыръя. https://udmdunne.ru/2020/06/%d0%b1%d1%8b%d0%b4%d3%9f%d1%8b%d0%bc-%d0%be%d0%b6%d0%bb%d1%8b-%d1%81%d3%a5%d0%b7%d0%b5%d0%bc-%d0%b2%d0%b8%d0%ba%d1%82%d0%be%d1%80%d0%b8%d0%bd%d0%b0%d1%8b%d0%bd-%d0%b2%d0%be%d1%80%d0%bc%d0%b8%d1%81/16-тӥ номерысь юанъёс: 1. Немецъёс СССР-ез ӝог вормыны малпало вал, со понна 1940-тӥ-1941-тӥ аръёсы нимысьтыз план кылдытӥзы. Кызьы сое нимазы? «Барбаросса». 2. Кыӵе крепостез 1941-тӥ арын 22-тӥ июньысен 23-тӥ июлёзь асьме солдатъёс утьыны выризы? Брест крепостез. 3. Та ожмаськон ортчиз 1941-тӥ арын 10-тӥ июльысен 10-тӥ сентябрёзь, солы луыса Москваез обороналы дасяны вуттӥзы. Смоленск понна ож. 4. Кыӵе город вылэ 1942-тӥ арын гужем урдскиз немецъёслэн армизы Паулюс кивалтэм улсын? Сталинград. 5. Быдӟым ож кутскем бере ик А. Александров композитор В. Лебедев-Кумач поэтлэн кылбурезъя кырӟан гожтӥз. Кызьы со нимаське? «Священная война». 6. Кин суредаз «Родина-мать зовёт!» плакатэз? Ираклий Тоидзе. 7. Со лыдӟылӥз Совинформбюролэсь иворъёссэ, Верховной Главнокомандующийлэсь И. Сталинлэсь вазиськонъёссэ. Юрий Левитан. 8. Кыӵе город-героез нокыӵе тушмон огпол но киултыны ӧз быгаты? Ленинградэз. 9. Кӧня нунал ӵоже армия утиз Ленинградэз? 872 нунал. 10. Кызьы калыкын нимало вал 227 номеро приказэз? «Ни шагу назад». 11. Кызьы нимазы немецъёс Москваез киултонъя планзэс? «Тайфун». 12. 1943-тӥ арын сентябрь но октябрь толэзьёсы Белоруссиысь, Прибалтикаысь, Карелиысь, Крымысь, Ленинград но Калинин улосъёсысь партизанъёслэн 193 огазеяськонъёссы бадӟым операция ортчытӥзы. Кызьы со нимаськиз? «Концерт». 13. Кыӵе тодмо лётчик, Совето Союзысь 3 пол Герой тушмонлэсь 62 самолётсэ уськытӥз? Иван Кожедуб. 14. Кыӵе тодмо кинорежиссёр пуктӥз «Мечта», «Человек № 217» но «Обыкновенный фашизм» фильмъёсты? Михаил Ромм. 15. Кызьы нимаськиз Белоруссиез мозмытонъя операция? «Багратион». 16. Фашистъёслы пумит ожмаськисьёслы США юрттӥз, пыӵал тӥрлык, техника, сиён-юон вуттыса. Кызьы нимаськиз США-лэн юрттэт сётонъя программаез? «Ленд-лиз». 17. Малы сӥземын вал Overlord операция? США-ысь солдатъёсты Нормандие вуттонлы. 18. Кыӵе арын асьме ожгарчиос но США-ысь солдатъёс пумиськизы Эльба шур дурын? 1945-тӥ арын. 19. Кыӵе генерал-лейтенантэз, Генеральной штаблэн Военной академиысьтыз профессорез курадӟытӥзы Маутхаузен концлагерьын? Дмитрий Карбышев. 20. Кыӵе маршалмы гожтӥськиз Германилэн капитуляциез сярысь актэ? Георгий Жуков. 21-тӥ номерысь юанъёс: 1. Малы «Кукрыниксы» группаысь художникъёслэн огез плакатсы нимаське «Потеряла я колечко»? Фашистъёс Сталинградэз киултыны ӧз быгатэ, «Кольцо» операцизы йылаз-пумаз вуттэмын ӧй вал. 2. 1942-тӥ арын Украинаысь Краснодон карын 110 нылъёс но пиос антифашистской листовкаос вӧлмытъязы. Кызьы нимаськиз соослэн огазеяськонзы? «Молодая гвардия». 3. Война дыръя та городэмукет интыосысь ог100 предприятие эвакуировать каремын вал. Та городын поттӥзы самоходной установкаос, танкъёслы зап-частьёс, зенитной комп-лексъёс, «Катюшаос»... Горь-кий (али Нижний Новгород). 4. Та музейын бадӟым конференциос война вакытэ но ортчылӥзы. Огез сӥземын вал Низами азербайджан поэтлэн вордскемез дырысен 800 ар тырмонлы. Та конференцие фронтысь 2 востоковедъёс вуизы. 2-тӥез конференция сӥземын вал Навои узбек поэтлэн вордскемез дырысен 500 ар тырмонлы. Отчы пыриськиз Николай Лебедев. 1941-тӥ арын 12-тӥ декабре, конференцилэн 2-тӥ заседаниез бӧрсьы, тодосчи кулӥз. Кыӵе музейын ортчизы та конференциос? Ленинградысь Эрмитажын. 5. Война дыръя мар лэсьтӥзы Челябинскысь трактор поттон заводын? Танкъёс. 22-тӥ номерысь юанъёс: 1. Кӧня маршалъёс вал СССР-ын, война бырыку? 12. 2. Кӧня адмиралъёс вал СССР-ын, война бырыку? 2. 3. Кӧня кышномуртъёс ожмаськизы армиын но флотын? 490 сюрс. 4. Кудбыдӟа нянь юдэс сётъяло вал ужась муртлы Ленинградын блокада дыръя? 250 грамм. 5. Кӧня нунал кыстӥськиз Севастополь понна ожмаськон? 147. 6. Кӧня нунал кыстӥськиз Сталинград понна ожмаськон? 200. 7. Кӧня пионеръёс басьтӥзы «Совето Союзысь Герой» ним? 5. 8. Кӧня городъёс «Город-герой» ним басьтӥзы? 13. 9. Кӧня адями Совето Союзысь 3 пол Герой луиз? 3. 10. Кӧня нунал кыстӥськиз Быдӟым ож? 1 сюрс 419. Теги: БыдымВормон Быдымож история удмуртдунне  